17.6.2011 Jurnalul Oficial al Uniunii Europene L 159/107 (Acte adoptate înainte de 1 decembrie 2009, în temeiul Tratatului CE, al Tratatului UE și al Tratatului Euratom) DECIZIA CONSILIULUI din 10 noiembrie 2009 privind semnarea în numele Comunității Europene şi aplicarea provizorie a Acordului de cooperare ştiințifică și tehnologică între Comunitatea Europeană şi Regatul Hașemit al Iordaniei (2011/348/CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 170, coroborat cu articolul 300 alineatul (2) primul paragraf prima teză, având în vedere propunerea Comisiei, întrucât: (1) Comisia a negociat, în numele Comunității, un acord de cooperare ştiințifică și tehnologică cu Regatul Haşemit al lordaniei (denumit în continuare „acordul”). ( Negocierile au condus la acordul parafat la 28 ianuarie 2009. (3) Se impune semnarea acordului, sub rezerva încheierii sale la o dată ulterioară, DECIDE: Articolul 1 Se aprobă, în numele Comunității, semnarea Acordului de cooperare  ştiințifică şi tehnologică între Comunitatea Europeană și Regatul Haşemit al Iordaniei, sub rezerva încheierii sale. Textul acordului se atașează la prezenta decizie. Articolul 2 Preşedintele Consiliului este autorizat să desemneze persoana sau persoanele împuternicite să semneze, în numele Comunității Europene, acordul, sub rezerva încheierii sale. Articolul 3 De la semnarea sa, acordul se aplică în mod provizoriu, în conformitate cu articolul 7 alineatul (2) din acord, până la finalizarea procedurilor legate de încheierea oficială a acestuia. Adoptată la Bruxelles, 10 noiembrie 2009. Pentru Consiliu Președintele A. BORG